餞章郎中以浙東倉歸湖州
作者：魏了翁
朝代：宋

paragraphs: 武陵城中春事濃，楝花欲開未開風。
常平使者謝朝列，袖有英簜吾將東。
披孔翠裘上馬去，錦韉昱爚三花驄。
先携令名作鄉繡，却把仁念爲倉紅。
世人機淺嗜欲深，便從扶木窮高舂。
朝余蒼梧夕縣圃，何似緩轡摇冬瓏。
曩余除官本同署，至自萬里驚燕鴻。
諸公祖筵亂平湖，復我不往心忡忡。
君今姑爲粵人行，明年歸朝儻及同。